Մարիամի պատմածը պարզապես հնարավոր չէ թղթին հանձնել: Գիշերը պահել են նկուղում, ցերեկը` խոշտանգել, 2 օր նա ոչինչ չի կերել: Ասում է, որ աչքերի առջեւ սեւանում էր, համոզված էր, որ ինքը կենդանի դուրս չի գալու այդտեղից, եւ այս մղձավանջից ազատվելու մի ելք է տեսել` որեւէ անուն տալ, ու տվել է իր նախկին ընկերոջ, որից վերջերս է բաժանվել եւ նրա եղբոր անունները: Արմեն եւ Արման Խաչատրյանների անունները տալուց հետո ոստիկանները հանգստացել են, ցուցմունքն արձանագրել են, ասել են, որ նա արդեն իրենց գործակալն է, սրանից հետո պիտի իրենց համար աշխատի, ասի՝ ովքեր են շուկայի մարմնավաճառները, գողերը, Մամա Ռոզան եւ այլն: